# **Dagsorden, bestyrelsesmøde i Bagsværd Boldklub 10/3 kl. 17:35**

|  |  |  |
| --- | --- | --- |
| **Dagsorden** | **Drøftelse =D**  **Orientering = O**  **Beslutning = B** | **Referat** |
| **Set-up for trænere**   * Oplæg fra Michael og Morten * Oplæg fra Mads/Claus om forældreinvolvering | D, B | Vi drøftede oplægget fra Morten og Michael. Alle synes det er et godt oplæg til at arbejde videre med, og at det skal gøres i intervaller, så vi tager et skridt ad gangen. I første omgang vil vi prioritere rekruttering, kommunikation og forældreinvolvering.  Michael dykker ned i kommunikationsdelen.  Michael og Claus laver oplæg omkring rekruttering  Mads og Claus taler med Rasmus omkring forældreinvolvering, og laver forslag omkring set-up dér. |
| **Kontingentsatser**   * Opfølgning/beslutning på drøftelser med FC Stengård og damesenior | D, B | Mødet med 2. kvindesenior og FC Stengård løb af stablen i sidste uge. Begge hold fremførte forskellige argumenter for at de bør have en anden kontingentsats end den som blev vedtaget på generalforsamlingen. Dialogen på mødet var ikke videre positiv eller konstruktiv, og det lykkedes ikke at nå frem til en enighed om noget.  Bestyrelsen er ikke bemyndiget til at lave nye kontingentsatser, hvilket kræver en generalforsamling, enten ordinær eller ekstraordinær. Vi aftalte derfor, at Claus svarer repræsentanter fra de to hold, og heri fremlægger de muligheder der er for at ændre kontingentsatserne. |
| **Herresenior**   * Proces for udvælgelse af træner til 1. holdet fra august * Generelt setup i seniorafdelingen, blandt andet med 60 potentielle oprykkere | D, B | Vi aftalte, at Michael og Claus i første omgang taler med Jeff om proces for ansættelse af 1.holdstræner, og på den baggrund planlægger processen for ansættelse af træner fra august. Det bliver også sammen med den træner og Jeff, at vi drøfter hvordan set-up’et i seniorafdelingen skal være fra den nye sæson. |
| **Kunstgræsset** |  | Vi er i dialog med både leverandør og forvaltning om situationen med den alt for glatte bane, og alle parter er enige om, at det er uholdbart.  Aftalen er derfor, at der i første omgang køres mere sand ud på 8-mands banen, så vi kan teste om det kan løse problemerne. Samtidig er vi i dialog om en anden mulighed, nemlig at der påføres kork/olivensten, da det muligvis kan løse problemet. Vi forventer at kunne teste det indenfor de næste 2-3 uger. |
| **Eventuelt** |  |  |
| **Punkter til næste møde** |  |  |